প্রয়াগরাজে পদপিষ্টের ঘটনায় যোগী প্রশাসনকে নিশানা তৃণমূলের

প্রয়াগরাজ: বুধবার মৌনী অমাবস্যা উপলক্ষে প্রয়াগরাজে (Prayagraj) সঙ্গম অমৃত স্নানের (Mahakumbh Amrit Snan) সময় হুড়োহুড়ি। এবছর ১৫ কোটির বেশি মানুষ জড়ো হয়েছে মহাকুম্ভে। রাত ২টোর সময় সঙ্গম তীরে ভিড় জমেছিল। সেই সময় ব্যারিকেডটি ভেঙে পড়ে যায়। তারপর থেকেই শুরু হয় বিশৃঙ্খলা। পদদলিত হন বহু। শেষ পাওয়া খবর অনুযায়ী, মৃতের সংখ্যা ১৩। আহত বহু। এই মুহূর্তে স্থানীয় হাসপাতালে চিকিৎসাধীন তারা।

ঘটনায় গভীর শোক প্রকাশ করেছেন প্রধানমন্ত্রী নরেন্দ্র মোদি। বারবার উত্তরপ্রদেশের প্রধানমন্ত্রী যোগী আদিত্যনাথকে ফোন করে পরিস্থিতির খোঁজ নিয়েছেন। তবে ঘটনায় যোগী সরকারকে কটাক্ষ তৃণমূল সাংসদের।

আরও পড়ুন: জম্মু-কাশ্মীরে অব্যাহত শীত, ফুরফুরে মেজাজে পর্যটকরা

নিজের এক্স হ্যান্ডেলে সাংসদ সাকেত গোখেল, তৃণমূলের জাতীয় মুখপাত্র লেখেন, মহাকুম্ভের ঘটনা দুঃখজনক। পদদলিত হয়ে ১০ জনেরও বেশি তীর্থযাত্রী মারা গেছেন। শুনে অবাক হয়েছি। গত কয়েকদিনে মেলায় এক ঝাঁক ভিআইপি, সেলিব্রিটি এবং সুবিধাভোগী বিদেশিদের বিশেষভাবে এসকর্ট করা হচ্ছে এবং লক্ষ লক্ষ সাধারণ মানুষকে গবাদি পশুর মতো চরে বেড়াচ্ছে। ভগবানের কাছে ‘ভিআইপি’ বলে কিছু হয় না। যে প্রশাসন ভিআইপি এবং ‘বিশেষ অতিথিদের’ জন্য লাল গালিচা বিছিয়েছে, তাদের এই অপরাধমূলক ব্যবস্থার জন্য জবাবদিহি করতে হবে। এটি একটি মানুষের তৈরি ট্র্যাজেডি। হানির জন্য উত্তরপ্রদেশ সরকারকে জবাবদিহি করতে হবে।’

Shocked to hear about the tragedy at Maha Kumbh where over 10 pilgrims have died in a stampede.

Over the last several days, we’ve seen a swarm of VIPs, celebrities, & privileged foreigners being specially escorted at the Mela while lakhs of ordinary people were herded like…

— Saket Gokhale MP (@SaketGokhale) January 29, 2025

দেখুন আরও খবর: