বন্ধ প্রয়াগরাজগামী সব ট্রেন

প্রয়াগরাজ: মহাকুম্ভে (Mahakumbh 2025) পদদলিত হওয়ার ঘটনার পর বড় সিদ্ধান্ত ভারতীয় রেলের। আপাতত, বাতিল প্রয়াগরাজগামী সব বিশেষ ট্রেন (Railway Cancel Special Train)। বুধবারের মেলাগামী ট্রেনগুলি পন্ডিত দীনদয়াল উপাধ্যায় স্টেশনে থামানো হয়েছে। যে কারণে এদিন ভিড় উপচে পড়ে জংশন এলাকায়। তবে নিয়মিত চলছে ট্রেন। বিভিন্ন রুটে চলাচলকারী কুম্ভ মেলার বাকি বিশেষ ট্রেনগুলি যথারীতি চালু রয়েছে। বাতিল শুধু পণ্ডিত দীনদয়াল উপাধ্যায় জংশন থেকে প্রয়াগরাজ আসা কুম্ভ মেলা বিশেষ ট্রেনগুলি (Mahakumbh Stampede)।

রেলওয়ে বিভাগের বাণিজ্যিক ব্যবস্থাপক মনীশ কুমার বলেন, পরবর্তী নির্দেশ না আসা পর্যন্ত আপাতত সাময়িক বন্ধ থাকবে ট্রেন চলাচল। জানা গিয়েছে, ভিড়ের কারণে বিশেষ ট্রেন চলাচল বন্ধ করে দেওয়া হয়েছে।

আরও পড়ুন: জম্মু-কাশ্মীরে অব্যাহত শীত, ফুরফুরে মেজাজে পর্যটকরা

আরও জানা গিয়েছে, আপাতত যাদের টিকিট সংরক্ষিত ছিল তাঁদের শহরের পাশে অবস্থিত পাঁচ নম্বর গেট থেকে আলাদা প্রবেশ করানো হবে। অসংরক্ষিত যাত্রীদের কালার কোডেড আশ্রয়কেন্দ্রের দিক অনুসারে ভর্তি করা হবে।

বিবৃতি অনুসারে, শুধুমাত্র আশ্রয় কেন্দ্রগুলিতে অসংরক্ষিত টিকিট কাউন্টার, এটিভিএম এবং মোবাইল টিকিটের ব্যবস্থা রাখা হবে। ভিড়ের বাড়তি চাপ সামলাতে খসরোবাগে এক লক্ষ লোকের থাকার ব্যবস্থা হয়েছে।

দেখুন আরও খবর: